**დანართი 1**

**დამტკიცებულია სსიპ - შოთა რუსთაველის**

**ეროვნული სამეცნიერო ფონდის გენერალური**

 **დირექტორის 2017 წ. 26 ივნისის N81 ბრძანებით**

**სსიპ - შოთა რუსთაველის ეროვნული სამეცნიერო ფონდის ჯილდოს დაწესებისა და 2017 წლის საუკეთესო მეცნიერისა და მეცნიერთა ჯგუფისთვის კონკურსის გამართვის წესი**

**მუხლი 1. ზოგადი დებულებანი**

1. სსიპ - შოთა რუსთაველის ეროვნული სამეცნიერო ფონდი (შემდგომში ფონდი) აწესებს ჯილდოს მეცნიერებასა და ტექნოლოგიებში განსაკუთრებული მიღწევებისა და წვლილისათვის.
2. ფონდის მიერ გამოცხადებული კონკურსის „სსიპ შოთა რუსთაველის ეროვნული სამეცნიერო ფონდის ჯილდო წლის საუკეთესო მეცნიერისა და მეცნიერთა ჯგუფისთვის“ (შემდგომში - კონკურსი) მიზანია საქართველოს და საერთაშორისო მკვლევართა წახალისება მეცნიერებასა და ტექნოლოგიებში აქტიური და ნაყოფიერი მოღვაწეობისა და ჩართულობის მიზნით, აგრეთვე გაწეული განსაკუთრებული მიღწევების დაფასებისათვის, საქართველოს მეცნიერებისა და საქართველოს შესახებ კვლევების წახალისებისა და პოპულარიზაციისათვის.
3. ჯილდო მეცნიერებასა და ტექნოლოგიებში განსაკუთრებული მიღწევებისა და წვლილისათვის გაიცემა ერთჯერადად, კონკურსის წესით.
4. ჯილდო გაიცემა 6 კატეგორიის მიხედვით ფონდის სამეცნიერო კლასიფიკატორის (იგივე EUROSTAT/OECD კლასიფიკატორის) მიმართულებებიდან:

ა) ზუსტი და საბუნებისმეტყველო მეცნიერებები;

 ბ) ინჟინერია და ტექნოლოგიები;

 გ) სამედიცინო და ჯანმრთელობის მეცნიერებები;

 დ) აგრარული მეცნიერებები;

ე) სოციალური მეცნიერებები;

ვ)ჰუმანიტარული მეცნიერებები;

ზ)საქართველოს შემსწავლელი მეცნიერებები.

1. თითოეულ კატეგორიაში გაიცემა მხოლოდ ერთი ჯილდო.

**მუხლი 2. კონკურსის ჯილდოების კატეგორიები**

1. კონკურსი ითვალისწინებს ერთჯერადი ჯილდოთი მეცნიერის/კვლევითი ჯგუფის დაჯილდოებას.

 წლის კონკურსში ფონდის ჯილდო გაიცემა შემდეგ კატეგორიებში:

 1. ქართველოლოგიის დარგში მოღვაწე წლის საუკეთესო უცხოელი მეცნიერი;

 2. საქართველოს შემსწავლელ მეცნიერებებში მოღვაწე 2017 წლის საუკეთესო ახალგაზრდა

 მეცნიერი;

 3. საქართველოს შემსწავლელ მეცნიერებებში მოღვაწე 2017 წლის საუკეთესო

 მეცნიერი;

 4. 2017 წლის საუკეთესო ახალგაზრდა მეცნიერი;

 5. 2017 წლის საუკეთესო მეცნიერი;

 6. 2017 წლის საუკეთესო სამეცნიერო კვლევითი ჯგუფი.

**მუხლი 3. კონკურსის ადმინისტრირება**

1. კონკურსის ადმინისტრირებას ახორციელებს საჯარო სამართლის იურიდიული პირი - შოთა რუსთაველის ეროვნული სამეცნიერო ფონდი.
2. **ფონდი უზრუნველყოფს:**

ა) კონკურსის გამოცხადებას დადგენილი წესით;

ბ) საკონკურსო დოკუმენტაციის კონკურსის მოთხოვნებთან შესაბამისობის დადგენას;

გ) კონკურსის ჩატარების წესისა და საკონკურსო დოკუმენტაციის მიღების ვადების დადგენასა და საჯაროდ გამოცხადებას;

დ) ფონდის გენერალური დირექტორი ინდივიდუალური ადმინისტრაციულ-სამართლებრივი აქტით ქმნის საკონკურსო განაცხადების შემფასებელ კომისიას და ადგენს მისი საქმიანობის წესს.

ე) კომისიისგან მირ დასაფინანსებლად შერჩეული პროექტების დამტკიცებას.

ვ) ჯილდოების კატეგორიების შესაბამისად კონკურსში გამარჯვებულ კანდიდატების დაჯილდოებას.

**მუხლი 4. სუბიექტები**

1. კატეგორიების შესაბამისად ჯილდოს მოსაპოვებლად კონკურსში მონაწილეობა შეუძლია შემდეგ სუბიექტებს:

ა) ქართველოლოგიის დარგში მოღვაწე  **წლის საუკეთესო უცხოელი მეცნიერის ჯილდოს** მოსაპოვებლად საქართველოს შემსწავლელ მეცნიერებებში, კერძოდ ქართველოლოგიის დარგში მოღვაწე, უცხო ქვეყნის მოქალაქეს, დოქტორის აკადემიური ხარისხის, ან მასთან გათანაბრებული აკადემიური ხარისხის მქონე მკვლევარს.

 ბ) **საქართველოს შემსწავლელ მეცნიერებებში მოღვაწე 2017 წლის საუკეთესო ახალგაზრდა მეცნიერის ჯილდოს** მოსაპოვებლად დოქტორის ან მასთან გათანაბრებული აკადემიური ხარისხის მქონე, საქართველოს მოქალაქეს, სამეცნიერო სფეროში აქტიურად მოღვაწე ახალგაზრდა მკვლევარს, რომელსაც საკონკურსო დოკუმენტაციის მიღების დასრულებამდე შეუსრულდა არაუმეტეს 35 წელი;

გ) **საქართველოს შემსწავლელ მეცნიერებებში მოღვაწე 2017 წლის საუკეთესო მეცნიერი** **ჯილდოს** მოსაპოვებლად დოქტორის ან მასთან გათანაბრებული აკადემიური ხარისხის მქონე, საქართველოს მოქალაქეს, სამეცნიერო სფეროში აქტიურად მოღვაწე მკვლევარს;

დ) **2017 წლის საუკეთესო ახალგაზრდა მეცნიერის ჯილდოს** მოსაპოვებლად დოქტორის ან მასთან გათანაბრებული აკადემიური ხარისხის მქონე, საქართველოს მოქალაქეს, სამეცნიერო სფეროში აქტიურად მოღვაწე ახალგაზრდა მკვლევარს, რომელსაც საკონკურსო დოკუმენტაციის მიღების დასრულებამდე შეუსრულდა არაუმეტეს 35 წელი;

ე) **2017 წლის საუკეთესო მეცნიერის ჯილდოს** მოსაპოვებლად დოქტორის ან მასთან გათანაბრებული აკადემიური ხარისხის მქონე, საქართველოს მოქალაქეს, სამეცნიერო სფეროში აქტიურად მოღვაწე მკვლევარს;

ვ) **2017 წლის საუკეთესო სამეცნიერო კვლევით ჯგუფის ჯილდოს** მოსაპოვებლად სამეცნიერო საქმიანობაში აქტიურად მოღვაწე არანაკლებ 3 (სამი) საქართველოს მოქალაქის, მკვლევრისგან შემდგარ სამეცნიერო - კვლევით ჯგუფს. ჯგუფში შესაძლებელია ჩართული იყოს მაგისტრანტ(ებ)ი და დოქტორანტ(ებ)ი, ასევე უცხოელი მეცნიერ(ებ)ი.

2. საკონკურსო განაცხადი შესაძლებელია წარადგინოს თავად ჯილდოს კანდიდატმა - მკვლევარმა. ასევე, შესაძლებელია საკონკურსო განაცხადი წარდგენილი იყოს (არაუმეტეს 3 კანდიდატურისა) საქართველოს ან/და ნებისმიერი სხვა ქვეყნის სამეცნიერო ცენტრის, ინსტიტუტის, უნივერსიტეტის, მუზეუმის, ბიბლიოთეკის, სახელმწიფო და კერძო სამეცნიერო დაწესებულების მიერ სსიპ შოთა რუსთაველის ეროვნული სამეცნიერო ფონდის მიერ წინასწარ შემუშავებული და დამტკიცებული პირობების შესაბამისად.

3. კონკურსში მონაწილეობის მიღება არ შეუძლიათ:

ა) ფონდის საერთაშორისო სამეთვალყურეო საბჭოს წევრებს;

ბ) კონკურსის კომისიის წევრებს;

გ) ფონდის თანამშრომლებს.

**მუხლი 5. ჯილდოს მოცულობა კატეგორიების მიხედვით**

1. ქართველოლოგიის დარგში მოღვაწე წლის საუკეთესო უცხოელი მეცნიერი - 6 000 ლარი;
2. საქართველოს შემსწავლელ მეცნიერებებში მოღვაწე 2017 წლის საუკეთესო ახალგაზრდა მეცნიერი-4 500 ლარი;
3. საქართველოს შემსწავლელ მეცნიერებებში მოღვაწე 2017 წლის საუკეთესო მეცნიერი-6 000 ლარი;
4. 2017 წლის საუკეთესო ახალგაზრდა მეცნიერი - 4 500 ლარი;
5. 2017 წლის საუკეთესო მეცნიერი - 6 000 ლარი;
6. 2017 წლის საუკეთესო სამეცნიერო კვლევითი ჯგუფი - 8 000 ლარი.

**მუხლი 6. კონკურსის ეტაპები**

1. **კონკურსის ეტაპებია:**

ა) კონკურსის გამოცხადება;

ბ) საკონკურსო განაცხადისა და დოკუმენტაციის ფონდში წარდგენა;

გ) საკონკურსო დოკუმენტაციის კონკურსის მოთხოვნებთან შესაბამისობის დადგენა;

დ) საკონკურსო განაცხადების განხილვა და ჯილდოების კატეგორიებში გამარჯვებულების გამოვლენა. გენერალური დირექტორის ინდივიდუალური ადმინისტრაციულ-სამართლებრივი აქტით დამტკიცებული საკონკურსო განაცხადების შეფასების კრიტერიუმების მიხედვით.

ე) კომისიის შეფასებაზე დაყრდნობით გამარჯვებული კანდიდატების დამტკიცება;

ვ) ფონდის მიერ კონკურსის შედეგების საჯარო გამოცხადება;

ზ) გამარჯვებული კანდიდატებისთვის ჯილდოების გადაცემა- 2017 წლის მეცნიერებისა და ინოვაციების თბილისის ფესტივალზე.

**მუხლი 7. საკონკურსო განაცხადის წარდგენა**

1. საკონკურსო დოკუმენტაცია **(იხ.დანართი 3 და დანართი 4**) უნდა გამოიგზავნოს ელექტრონულად, ფონდის ელექტრონული ფოსტის შემდეგ მისამართზე: rp@rustaveli.org.ge **2017 წლის 26 ივლისის 18:00 სთ-მდე;**
2. საკონკურსო დოკუმენტაციის გამოგზავნისას ტექსტში უნდა მიეთითოს ჯილდოს კანდიდატ(ებ)ის სახელი, გვარი, ჯილდოს კატეგორია და სამეცნიერო მიმართულება;
3. სარეგისტრაციო შიფრის ელ. ფოსტით მიღების შემდგომ შეავსეთ ,,სსიპ შოთა რუსთაველის ეროვნული სამეცნიერო ფონდის ჯილდო წლის საუკეთესო მეცნიერისა და მეცნიერთა ჯგუფისთვის განცხადება კონკურსში მონაწილეობის შესახებ **(იხ. დანართი №2),** მიუთითეთ სარეგისტრაციო შიფრი, **პროექტის შიფრი:**  rp/…/…/17 რომელიც მოგენიჭებათ საკონკურსო დოკუმენტაციის წარდგენის შემდეგ, დაადასტურეთ ხელმოწერით/ებით, დაასკანირეთ და გამოგზავნეთ ელ. ფოსტის მისამართზე: rp@rustaveli.org.ge **2017 წლის 28 ივლისის 16: 00 სთ-მდე;**
4. ელექტრონული ფორმით გამოგზავნილი, ხელმოწერილი განცხადება დარეგისტრირებული იქნება ფონდის კანცელარიაში. არ არის საჭირო ამობეჭდილი სახით განცხადების ფონდში წარდგენა.
5. საკონკურსო დოკუმენტაციას ინგლისურ ენაზე ავსებს მხოლოდ ქართველოლოგიის დარგში მოღვაწე წლის საუკეთესო უცხოელი მეცნიერის ჯილდოზე წარდგენილი კანდიდატი.
6. ჯილდოებზე საკონკურსო დოკუმენტაცია უნდა შეიცავდეს:

ა) განცხადება კონკურსში მონაწილეობის შესახებ (დანართი 2) PDF ფორმატი;

 ბ) განმცხადებლის პროფესიული ბიოგრაფია (cv ქართულ და ინგლისურ ენებზე) (დანართი 3) PDF ფორმატი;

 გ) განმცხადებლის/ჯილდოს კანდიდატის მიერ დარგში გაწეული სამეცნიერო კარიერის აღწერილობა; (დანართი 4) PDF ფორმატი ;

 დ) განმცხადებლ(ებ)ის საბანკო რეკვიზიტ(ები)ი;

1. სამეცნიერო კვლევით ჯგუფის კატეგორიაში წარმოდგენის შემთხვევაში, მიუთითეთ წინა სამი წლის განმავლობაში: მინიმუმ ერთი ერთობლივი სტატია, ან მინიმუმ ერთი საერთო სახელმძღვანელო, ან ერთობლივად შემუშავებული პატენტი (არსებობის შემთხვევაში);
2. ვადის დარღვევის ან/და არასრული დოკუმენტაციის წარმოდგენის შემთხვევაში ჯილდოზე წარდგენილი საკონკურსო განაცხადი არ განიხილება ფონდის მიერ და მოიხსნება კონკურსიდან.

**მუხლი 8. ჯილდოების გადაცემის პროცედურა**

1. გამარჯვებულ კანდიდატს ჯილდო ჩაერიცხება განაცხადში წინასწარ მითითებულ საბანკო ანგარიშზე უნაღდო ანგარიშსწორებით, მუხლი 5-ში მითითებული კატეგორიებისა და ოდენობების შესაბამისად, საქართველოს კანონმდებლობით არსებული ყველა შესაბამისი გადასახად(ებ)ის გათვალისწინებით.
2. კვლევითი ჯგუფის ჯილდო გადაირიცხება საკონკურსო განაცხადში მითითებულ ერთ-ერთი წევრის საბანკო რეკვიზიტზე. ფონდი პასუხისმგებელი არ არის ჯგუფის შიგნით წევრებზე ჯილდოს გადანაწილებაზე. აღნიშნული განაწილება მოხდება ჯგუფის წევრებს შორის ურთიერთშეთანხმების საფუძველზე.

**მუხლი 9. ჯილდოზე წარდგენილი საკონკურსო განაცხადების შეფასების კრიტერიუმები**

1. ჯილდოზე წარდგენილი საკონკურსო დოკუმენტაცია შეფასდება შემდეგი კრიტერიუმების მიხედვით:
* სამეცნიერო-კვლევითი მიღწევები: სამეცნიერო პროდუქტიულობის მაჩვენებელი (h index, c index და სხვ.);
* მეცნიერის ცნობადობა საერთაშორისო და ადგილობრივ სამეცნიერო საზოგადოებაში

(ბოლო 3 წლის განმავლობაში საერთაშორისო კვლევით პროექტებში მონაწილეობა პრემიები, ჯილდოები, პრიზები);

* მეცნიერის მონაწილეობა საერთაშორისო ღონისძიებებში, გამოცემებში (ბოლო 3 წლის განმავლობაში საერთაშორისო სამეცნიერო კონფერენციების/სიმპოზიუმების/კონგრესების თავმჯდომარის/თანა-თავმჯდომარის სტატუსით, რედკოლეგიაში მონაწილეობა და სხვ.);
* დამატებით მიღებული სამეცნიერო -კვლევითი მიღწევები (საერთაშორისო, ადგილობრივი პატენტი, სხვა საავტორო უფლებები).

***შენიშვნა:***

***ა) დამატებით*** წლის საუკეთესო მეცნიერისა და საქართველოს შემსწავლელ მეცნიერებებში მოღვაწე 2017 წლის საუკეთესო მეცნიერის ჯილდოების კატეგორიებში, საკონკურსო დოკუმენტაციის შეფასების კრიტერიუმიაახალგაზრდა მეცნიერებთან ნაყოფიერი მუშაობის გამოცდილება. *(პოსტდოქტორანტების, მაგისტრანტების, დოქტორანტების ხელმძღვანელობა, რომელთაც წარმატებით დაიცვეს ბოლო 3 წლის განმავლობაში სამეცნიერო ნაშრომი);*

***ბ) დამატებით*** ქართველოლოგიის დარგში მოღვაწეწლის საუკეთესო უცხოელი მეცნიერის ჯილდოს მოსაპოვებლად საქართველოს შემსწავლელ მეცნიერებებში განაცხადის შეფასების კრიტერიუმია ქართველ მეცნიერებთან თანამშრომლობის გამოცდილება.